Il-Prim Ministru tat-Turkija, Recep Tayyip Erdogan qal li l-forzi armati Torok sparaw u waqqgħu ajruplan militari Sirjan li daħal fl-ispazju tal-ajru ta’ pajjiżu. Saħaq li azzjoni bħal din mis-Sirja kien jistħoqqilha reazzjoni iebsa. Madankollu s-Sirja akkużat lit-Turkija b’aggressjoni sfaċċata, u saħqet li x’ħin ġie attakkat l-ajruplan kien fit-territorju Sirjan. It-Turkija u s-Sirja, li darba kienu alleati għandhom aktar minn 800 kilometru ta’ fruntiera komuni.